બુધવારે, મરાઠા ક્રાંતિ મોર્ચા દ્વારા મુંબઇમાં ઠેક ઠેકાણે વિશાળ રેલી નીકાળવામાં આવી છે. આ દ્વારા મરાઠા સમાજ સરકાર પાસેથી નોકરી અને શિક્ષણમાં 16 ટકા આરક્ષણની માંગ કરી રહ્યું છે. જો કે આ ક્રાંતિ મોર્ચાને રાજકારણથી અલગ રાખવામાં આવ્યું છે સાથે જ તેમાં ખાલી રેલી નીકાળીને સરકાર સામે મરાઠી લોકો પોતાનું શક્તિપ્રદર્શન કરી માંગણી રાખવાના છે. જો કે મુંબઇમાં આ જ કારણે હાલ મોટી સંખ્યામાં લોકો ભગવો ધ્વજ લઇને રસ્તા પર ઉતરી આવ્યા છે. જેના કારણે ટ્રાફિક જામની સમસ્યા સર્જાઇ છે. ઠેર ઠેર રસ્તાઓ પર લાંબી કતાર જોવા મળી રહી છે. જો કે આ કારણે મુંબઇના કેટલાક રસ્તાઓને પણ બંધ રાખવામાં આવ્યા છે.